recursal/SuperWikiNEXT-32B huggingface dataset:
**மகாராணி தோட்டம்** (Maharani Bagh) என்பது தெற்கு தில்லி மாவட்டத்தில் உள்ள ஒரு குடியிருப்பு பகுதி ஆகும், இதில் பல தொகுதிகள் மற்றும் பல சந்தைகள் உள்ளன. இது டெல்லியின் மிகவும் ஆடம்பரமான மற்றும் உயர்மட்ட சுற்றுப்புறங்களில் ஒன்றாகும், மேலும் இது அரசாங்க மற்றும் வணிகத்திலிருந்து மிகவும் செல்வாக்கு மிக்க சில குடும்பங்களுக்குச் சொந்தமானது. மகாராணி பாக் அல்லது மகாராணி தோட்டம் என்பது நியூ பிரண்ட்ஸ் காலனியில் நுழைவாயிலுடன் பாதுகாக்கப்பட்ட குடியிருப்பாக ஆனவுடன் அனைவராலும் தேடி வரப்பட்ட குடியிருப்புப் பகுதியாக மாறியது. மேலும் இந்தப் பகுதி பெரிய பங்களாக்களால் சூழப்பட்ட குடியிருப்பு பூங்காக்களைக் கொண்டுள்ளது. மன்யா சேத், பாரதிய ஜனதா கட்சித் தலைவர் மேனகா காந்தி மற்றும் செய்தித் தொடர்பாளர் மற்றும் தொழிலதிபர் சுஹேல் சேத் ஆகியோர் இதில் குறிப்பிடத்தக்கவர்கள்.

அருகில் உள்ள முக்கிய இடங்கள்
----------------------------

ஜாமியா மில்லியா இஸ்லாமியா,

மேற்கோள்கள்
-----------

1. ↑  "Aam Admi Party Chief". *Scroll*. 18 January 2017.. பார்த்த நாள்: 30 May 2016.
2. ↑  "Maharani Bagh Buildings". *Times of India*. 29 September 2013.. பார்த்த நாள்: 30 May 2016.
3. ↑  "Maharani Bagh Resident Maneka Gandhi". *India Today*. 3 December 2001.. பார்த்த நாள்: 30 May 2016.
**வெள்ளனூர் கைலாசநாதர் கோயில்** தமிழ்நாட்டில் திருச்சிராப்பள்ளி மாவட்டம், வெள்ளனூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், கமலாம்பிகை சன்னதிகளும், நவகிரகங்கள், தட்சிணாமூர்த்தி, விநாயகர் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் நல்லேறு திருவிழா முக்கிய திருவிழாவாக நடைபெறுகிறது. ஐப்பசி மாதம் திருகார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வெள்ளச்சி நாச்சியார்** கி.பி 1790 முதல் 1793 வரை சிவகங்கைச் சீமையை ஆண்ட இரண்டாவது அரசி ஆவார். இவர் முத்து வடுகநாதர்  - வேலு நாச்சியார் அவர்களுக்கு 1770ல் மகளாக பிறந்தார். வெள்ளச்சி நாச்சியார் வயிற்றில் இருக்கும் போது அவரது தந்தை ஆங்கிலேயர்களை எதிர்த்து போரிட்டு காளையார்கோவில் கோட்டையில் வீீர மரணம் அடைந்தார் 8 ஆண்டுகளுக்கு பிறகு இவரது தாயார் வேலு நாச்சியார் ஆங்கிலேய அரசிடமிருந்து மீட்ட சிவகங்கைப் பகுதியை ஆண்டு வந்தார்.

**ஆட்சி**

1790 ஆம் ஆண்டு வேலுநாச்சியார் தனது மகள் வெள்ளச்சி நாச்சியாரை ராணியாக முடி சூட்டினார் 

**திருமணம்**

அந்த ஆண்டே (1790) சிவகங்கைச் சீமையின் நிலக்கிழார்களில் ஒருவரான சக்கந்தி தேவரது மகன் வேங்கன் பெரிய உடையாத் தேவர் அவர்களுக்கு திருமணம் நடந்தது 

**மரணம்**

1791 ஆம் ஆண்டு வெள்ளச்சி நாச்சியார் அவர்களுக்கு பெண் குழந்தை பிறந்தது 1793 ஆம் ஆண்டு வெள்ளச்சி நாச்சியார் மற்றும அவரது குழந்தை மர்மமாக இறந்தனர் .

மேற்கோள்கள்
-----------

1. 1 2  K. R. Venkatarama Ayyar, Sri Brihadamba State Press, 1938, *A Manual of the Pudukkóttai State*, p.720
2. ↑  "Memorial planned for Velu Nachiyar". *The Hindu*. 3 November 2012. .
3. ↑  எஸ். எம். கமால் (1997). "சீர்மிகு சிவகங்கைச் சீமை". *நூல்*. பசும்பொன் மாவட்ட கலை, இலக்கிய வரலாற்று ஆய்வு மையம்,. p. 112. 3 சூலை 2019 அன்று பார்க்கப்பட்டது.CS1 maint: extra punctuation (link)
KVK officeவேளாண்மை அறிவியல் நிலைய அலுவலகக் கட்டிடம்
**திருப்பதிசாரம் வேளாண்மை அறிவியல் நிலையம்** (*Krishi Vigyan Kendra (KVK), Thirupalthisaram*) கன்னியாகுமரி மாவட்ட விவசாயிகளின் வாழ்வாதாரத்தை மேம்படுத்த தமிழ்நாடு வேளாண்மைப் பல்கலைக்கழகத்தால் இந்திய வேளாண்மை ஆராய்ச்சிக் கழகத்தின் நிதி உதவியுடன் 2004ஆம் வருடம் ஆரம்பிக்கப்பட்டது. இதற்கு முன்னால் இது பேச்சிப்பாறையில் தோட்டக்கலை ஆராய்ச்சி நிலையம் அமைந்த இடத்தில் இருந்தது. தற்போது இது வேளாண்மை ஆராய்ச்சி நிலையம் திருப்பதிசாரத்தின் வளாகத்தின் அன்மையில் மாற்றப்பட்டது. இதில் சுமார் 7 முதல் 10 விஞ்ஞானிகள் விவசாயிகளின் முன்னேற்றத்திற்காகப் பணிபுரிகின்றனர். இந்த வேளாண்மை அறிவியல் நிலையதின் பணிகளாக விவசாயிகளுக்கு பல்வேறு விவசாயத் தொழில் நுட்பங்களைக் கடைப்பிடிக்க களப்பயிற்சி, காலத்திற்கேற்ப பூச்சி, நோய் கட்டுப்பாட்டு முறைகள், உழவியல் முறைகள், செம்மை நெல் சாகுபடி குறிப்புகள், பழ வகை சாகுபடி, மலர் சாகுபடி மற்றும் மதிப்பு கூட்டப்பட்ட பொருட்கள் தயாரிப்பு ஆகியன பற்றி செயல் விளக்கங்கள் ஆகிய செயல்கள் செய்யப்படுகின்றன. மேலும் விவசாயத் துறைகளுக்கு ஆலோசனைகளும் வழங்கப்படுகிறது.

வெளி இணைப்புகள்
---------------

*
**அதோஸ் மலை** (*Mount Athos*, கிரேக்கம்: Ἄθως‎) என்பது வடகிழக்கு கிரேக்கத்தில் உள்ள ஒரு மலை மற்றும் மூவலந்தீவு ஆகும். இது கிழக்கு மரபுவழி துறவியலின் முக்கிய மையமாகும். இது எலனிக் குடியரசிற்குள் ஒரு தன்னாட்சி அரசாக நிர்வகிக்கப்படுகிறது. அதாவது கான்ஸ்டான்டினோப்பிளின் எக்குமெனிகல் பேட்ரியார்க்கின் நேரடி அதிகார வரம்பில் அதோஸ் மலையின் துறவறவியம் மையம் உள்ளது.

அதோஸ் மலை பொதுவாக கிரேக்க மொழியில் **Agion Oros** என்று குறிப்பிடப்படுகிறது ( Ἅγιον Ὄρος , 'புனித மலை'). மரபுவழி பாரம்பரியத்தின் பிற மொழிகளும் 'புனித மலை' என்று மொழிபெயர்க்கும் பெயர்களைப் பயன்படுத்துகின்றன. இதில் பல்கேரியன், மக்தோனியன், செருபியன், சியார்ஜியன் ( მთაწმინდა ஆகியவை அடங்கும். இருப்பினும், இப்பகுதியில் பேசப்படும் அனைத்து மொழிகளும் இந்தப் பெயரைப் பயன்படுத்துவதில்லை; இது உருசிய மொழியில் "Athos" என்று அழைக்கப்படுகிறது, Афон ( Afon ); மேலும் உருமானிய மொழியில் "மவுண்ட் அதோஸ்", Muntele Athos அல்லது Muntele Atos என அழைக்கப்படுகிறது. பாரம்பரிய காலத்தில், இந்த மலை *அதோஸ்* என்று அழைக்கப்பட்டது, மூவலந்தீவு ஆக்டே அல்லது அக்டே (Koinē கிரேக்கம்: Ἀκτή) என்று அறியப்பட்டது.

அதோஸ் மலையில் பழங்காலத்திலிருந்தே மக்கள் வசித்து வருகின்றனர். மேலும் இதில் நீண்ட காலம் கிறித்தவர் வசித்து வந்ததும், வரலாற்றில் துறவற மரபுகளுக்காகவும் பெயர் பெற்றது. இதன் துறவற மரபு குறைந்தது கி.பி 800 மற்றும் பைசந்தியர் காலத்துக்கு முந்தையது. இன்று, கிரேக்கம் மற்றும் கிழக்கு மரபுவழி நாடுகளான உருமேனியா, மல்தோவா, சியார்சியா, பல்காரியா, செர்பியா, உருசியா உட்பட பல நாடுகளைச் சேர்ந்த 2,000 க்கும் மேற்பட்ட துறவிகள், உலகின் பிற பகுதிகளிலிருந்து தனிமைப்படுத்தப்பட்ட அதோசில் துறவு வாழ்க்கை வாழ்கின்றனர். அதோனைட் மடாலயங்களில் நன்கு பாதுகாக்கப்பட்ட கலைப்பொருட்கள், அரிய புத்தகங்கள், பழங்கால ஆவணங்கள், மகத்தான வரலாற்று மதிப்புள்ள கலைப்படைப்புகளின் அரிய பல தொகுப்பைக் கொண்டுள்ளன. அதோஸ் மலை 1988 முதல் உலக பாரம்பரிய தளமாக பட்டியலிடப்பட்டுள்ளது.

அதோஸ் மலை கிரேக்கத்தின் மற்ற பகுதிகளைப் போலவே சட்டபூர்வமாகவே ஐரோப்பிய ஒன்றியத்தின் ஒரு பகுதியாக இருந்தாலும், துறவற சமூக நிறுவனங்களுக்கு ஒரு சிறப்பு அதிகார வரம்பு அளிக்கபட்டு உள்ளது. கிரேக்கம், ஐரோப்பிய சமூகத்தில் (ஐரோப்பிய ஒன்றியத்தின் முன்னோடி) சேர்ந்த போது மீண்டும் இது உறுதிப்படுத்தப்பட்டது.  இதன்படி துறவற சமூகத்தின் அதிகாரிகளுக்கு அதன் பிரதேசத்தில் மக்கள் மற்றும் பொருட்களின் நகர்வுச் சுதந்திர இயக்கத்தை ஒழுங்குபடுத்துவதற்கு அதிகாரம் அளிக்கிறது; குறிப்பாக, ஆண்கள் மட்டுமே நுழைய அனுமதிக்கப்படுகின்றனர்.

குறிப்புகள்
-----------

1. ↑  "Mount Athos Home". 1 October 2015 அன்று மூலம் பரணிடப்பட்டது. 11 June 2016 அன்று பார்க்கப்பட்டது.
2. ↑  "Official Journal of the European Communities: L 291 – Volume 22 – 19 November 1979". *Eur-lex.europa.eu*. Eur-lex.europa.eu. 2 January 2020 அன்று பார்க்கப்பட்டது.
**எகிப்து மற்றும் நுபியா**
**நுபியா** (/ˈnuːbiə, ˈnjuː-/) என்பது நைல் நதிக்கரையில் அமைந்த, எகிப்து நாட்டின் அஸ்வான் நகருக்கும் சூடான் நாட்டின் கர்த்தூம் நகருக்கும் இடையில் அமைந்துள்ள ஒரு பகுதி ஆகும். இப்பகுதி ஆபிரிக்காவின் முதன்மையான மற்றும் பழமையான ஆற்றங்கரை நாகரீகம் உருவான பகுதி ஆகும்.

தோற்றம்
-------

எகிப்திய வரலாற்றுக்கு முற்பட்ட காலம் முதல் புதிய கற்காலம் பகுதியின் ஆரம்ப காலத்தில் நுபியன் மக்கள் தங்கள் குடியிருப்புக்களை வாடி ஹல்பா பகுதியில் சுமார் கிமு 7000 ஆம் ஆண்டுகளில் மத்திய நைல் பள்ளத்தாக்கு பகுதியான இவ்விடத்தில் அமைத்ததாக நம்பப்படுகிறது. இப்பகுதி நுபியா என அழைக்கப்படுகிறது. இது புது எகிப்திய இராச்சியத்தின் நிர்வாக பகுதியாக இருந்துள்ளது. நுபியாவின் பகுதிகளான கீழ் மற்றும் மேல் நுபியா குஷ் இராச்சியத்தின் பகுதிகளாக இருந்தது. தற்போத உள்ள கர்த்தூம் பகுதியே நுபியா ஆகும்.

**நுபியாவின் பிரமிடு**
எகிப்திய இராச்சியம் வீழ்ச்சிக்கு பின் எகிப்து பகுதியில் இருந்து நுபியா விடுபட்டது. போர் வீரர்களான நுபியன் மக்கள் வில், அம்பு செய்வதில் வல்லவர்கள் ஆவர். நடுக்காலம் பகுதியில் நுபியன்கள் கிருத்துவம் மதத்தைத் தழுவி மூன்று நுபியன் இராச்சியங்களை அமைத்தனர். அவை முறையை வடக்கே நோபாடியா, மத்தியில் மகுரியா மற்றும் தெற்கே அலோடியா ஆகும்.

இதனையும் காண்க
--------------

* கெர்ப் உசைன் கோயில்

மேற்கோள்கள்
-----------

1. ↑  "Ancient Sudan~ Nubia: Burials: Prehistory". *www.ancientsudan.org*. 2017-10-20 அன்று மூலம் பரணிடப்பட்டது. 2019-05-01 அன்று பார்க்கப்பட்டது.
2. ↑  "Nubia - ancient region, Africa".
3. ↑  Draper, Robert. "Black Pharaohs". National Geographic.
4. ↑  Bob Brier; Hobbs, A. Hoyt (2008). *Daily Life of the Ancient Egyptians*. Greenwood Publishing Group. பக். 249. பன்னாட்டுத் தரப்புத்தக எண்:978-0-313-35306-2. .
5. ↑  Sesana, Renato Kizito; Borruso, Silvano (2006) (in en). *I Am a Nuba*. Paulines Publications Africa. பக். 26. பன்னாட்டுத் தரப்புத்தக எண்:9789966081797. .
**வளர்மாற்றம்** (*Anabolism*) என்பது வளர்சிதை மாற்றத்தின் ஒரு கூறாகும். வளர்மாற்றம் எனப்படுவது, ஆக்கப்பூர்வமான வளர்சிதை மாற்ற செயல்முறைகளின் உயிர்ப்பொருள் தொகுப்பாகும். அதாவது சிதைமாற்றத்தின் மூலம் வெளியிடப்படும் ஆற்றலைப் பயன்படுத்திச் சிக்கலான மூலக்கூறுகளை தொகுக்கும் செயல்முறையாகும். பொதுவாக, கண்ணறைக் கட்டமைப்புகளை அல்லது உயிரணுவின் உள்ளமைப்புக்களைத் தோற்றுவிக்கும் சிக்கலான மூலக்கூறுகள், சிறிய மற்றும் எளிய முன்னோடிகளிலிருந்து படிப்படியாக கட்டமைக்கப்படுகின்றன. இச் செயல்முறை மூன்று அடிப்படை நிலைகளைக் கொண்டுள்ளது. முதலாவதாக, இது அமினோ அமிலங்கள், ஒற்றைச்சர்க்கரைகள், ஐசோப்பிரினாயிடுகள், கருக்காடிக்கூறுகள் ஆகிய முன்னோடிகளை உற்பத்தி செய்கிறது. இரண்டாவதாக, அடினோசின் முப்பொசுபேற்றிலிருந்து ஆற்றலைப் பெற்றுக்கொண்டு தொழிற்படும் வடிவங்களாக மாற்றி அமைக்கப்படுகின்றன. மூன்றாவதாக, இந்த முன்னோடிகளிலிருந்து புரதங்கள், கூட்டுச்சர்க்கரைகள், கொழுமியங்கள், கருவமிலங்கள் போன்ற சிக்கலான மூலக்கூறுகள் தொகுக்கப்படுகின்றன.

மேற்கோள்கள்
-----------

1. ↑  de Bolster, M.W.G. (1997). "Glossary of Terms Used in Bioinorganic Chemistry: Anabolism". International Union of Pure and Applied Chemistry. 2017-01-21 அன்று மூலம் பரணிடப்பட்டது. 2007-10-30 அன்று பார்க்கப்பட்டது.
**போசியா சூம்ரோ ( Fozia Soomro**) (1966-2002) இவர் ஓர் சிந்தி நாட்டுப்புற பாடகராவார்.

ஆரம்ப கால வாழ்க்கை
------------------

இவரது பிறந்த பெயர் ஹக்கீமன் என்பதாகும். மேலும் இவர் பாடகர் பாடகர் ஹாஜி நாது சூம்ரோவின் மகள் ஆவார். வாழ்க்கைத் தேவைகளுக்கான வளங்கள் இல்லாததால்,தான்டோ முகம்மது கான் என்ற இடத்திற்கு இவரது குடும்பம் இடம் மாற்றப்பட்டனர். அங்கு இவர் தனது சிறு வயதிலேயே பாடத் தொடங்கினார்.

பாடும் தொழில்
-------------

தனது பதினாறாவது வயதில், இவரது குடும்பத்தினர் மத எண்ணம் கொண்டவர்களாக இருந்ததால், கூட்டங்களில் ரகசியமாகப் பாடத் தொடங்கினர். "கத்ரா கத்ர் நா கயீ கோ & சேட் வாய் சதே வாய் சதி சுகான் ஜா என்ற தனது இரண்டு பாடல்களைப் பதிவு செய்த நசீர் மிர்சாவின் முயற்சியால் வானொலி பாக்கித்தானில் அறிமுகப்படுத்தப்பட்டார். இந்த பாடல்கள் மிகப்பெரிய வெற்றியைப் பெற்றது. மேலும் இவரது பெயர் சிந்து மாகாணத்தின் ஒவ்வொரு மூலையில் அடைந்தது. இவரது பாடல்கள் சிந்து மக்கள் அனைவருக்கும் செல்வமனது. தார்பார்க்கர் பாலைவனத்தின் மொழி மீதான தனது அன்பை நிரூபிக்க இவர் பல தாரி மற்றும் மார்வாரி பாடல்களைப் பாடினார். இசைத்தட்டு நிறுவனங்களும் இவரது படைப்புகளை வெளியிட்டன. நிகழ்ச்சிகள், கட்சிகள், பிறந்த நாள், திருமணங்கள் மற்றும் பிற கூட்டங்களுக்காக இவரது நிகழ்ச்சிகள் பதிவு செய்யப்பட்டது. உஸ்தாத் மஜீத் கான் மற்றும் குலாம் உசேன் காலேரி ஆகியோர் இவருக்கு இசை ஆசிரியர்களாக இருந்தனர். இவர் தேசபக்தியை அடிப்படையாகக் கொண்ட பல பாடல்களைப் பாடினார். மேலும் பாக்கித்தானின் முன்னாள் பிரதம மந்திரி பெனாசிர் பூட்டோ மீது மிகுந்த மரியாதைக் கொண்டிருந்தார்.  இவரது எண்ணற்ற இசைத் தட்டுகள் இவரது புகழுக்கு சான்றாகும். அதில் இவர் வெவ்வேறு கவிஞர்களின் காதல் பாடல்களை குறிப்பாக பிலாவால் ஓத்தோ மற்றும் அலி முகமது உதராய் ஆகியோரின் பாடலகளை பாடியுள்ளார்.  தார் மக்கள் இவரது பாடல்களையும் பிற நாட்டுப்புற பாடகர்களையும் கேட்க தங்களுக்கென தனியே ஒரு வானொலி நிலையத்தை கோரினர்.

விருதுகள்
---------

இவர் ஷா லத்தீப் விருதைப் பெற்றுள்ளார்.

இறப்பு
------

2002 செப்டம்பர் 4, அன்று சிறுநீரக செயலிழப்பு காரணமாக இவர் இறந்தார். இவர், சிந்துவின் தான்டோ முகம்மது கான் என்ற ஊரில் சக்தி புர்ஹான் ஷா கல்லறையில் அடக்கம் செய்யப்பட்டார்.

குறிப்புகள்
-----------

வெளி இணைப்புகள்
---------------

1. ↑  Sahito, Abdul Wahab (22 September 2013). "سنڌي شخصيتون: حڪيمان عرف فوزيه سومرو - شهاب نهڙيو".
2. ↑  "فوزيه سومرو : سنڌي راڳ جي مشهور گلوڪاره". 2022-10-18 அன்று மூலம் பரணிடப்பட்டது. 2020-03-28 அன்று பார்க்கப்பட்டது.
3. ↑  نارائن باریٹھ بی بی سی ، جے پور (1970-01-01). "BBC Urdu - ‮نڈیا‬ - ‮راجستھان میں بینظیر کے نغمے‬". Bbc.com. 2018-09-04 அன்று பார்க்கப்பட்டது.
4. ↑  Book: Legends of Modern Sindh, written by Prof: Hassan Bux Noonari, Published by Roshni Publications 2015, Page: 99
5. ↑  "Appeal for powerful radio station in Thar". 6 July 2009.
6. ↑  "Sindhi Adabi Board Online Library (Stories)".
**போச்சம்பள்ளி** (*Pochampalli, Tamil Nadu*) என்பது இந்தியாவின் தமிழ்நாட்டின், கிருஷ்ணகிரி மாவட்டத்தில் அமைந்துள்ள ஒரு சிறிய நகரம் ஆகும். இது போச்சம்பள்ளி வட்டத்தின் தலைமையகமாகவும் செயல்படுகிறது. போச்சம்பள்ளியானது மாவட்டத் தலைமையகமான கிருட்டிணகிரியிலிருந்து தெற்கே 27 கிலோமீட்டர் தொலைவிலும், தருமபுரியிலிருந்து 30 கிலோமீட்டர் தொலைவிலும், திருப்பத்தூரிலிருந்து 30 கிலோமீட்டர் தொலைவிலும், மாநிலத் தலைநகரான சென்னையில் இருந்து 256 கிலோமீட்டர் தொலைவிலும் அமைந்துள்ளது. இது மா.நெடுஞ்சாலை-60 இல் அமைந்துள்ளது.

போச்சம்பள்ளியின் மேற்கில் காவேரிப்பட்டணம், கிருஷ்ணகிரி ஊராட்சி ஒன்றியங்களும், வடக்கே பருகூர் ஊராட்சி ஒன்றியமும், கிழக்கே கந்திலி மற்றும் ஊத்தங்கரை ஊராட்சி ஒன்றியங்களாலும் சூழப்பட்டுள்ளது.

இதன் அருகிலுள்ள நகரங்களாக திருப்பத்தூர், தருமபுரி, கிருட்டிணகிரி ஆகியவை உள்ளன. அருகிலுள்ள தொடருந்து நிலையமாக கல்லாவி மற்றும் சாமல்பட்டியும், முக்கிய சந்திப்பாக ஜோலார்பேட்டையும் உள்ளது. அருகிலுள்ள உள்நாட்டு வானூர்தி நிலையம் சேலம், அருகிலுள்ள பன்னாட்டு வானூர்தி நிலையம் பெங்களூரில் உள்ளது.

போச்சம்பள்ளியில் தமிழ்நாட்டின் மிகப்பெரிய வாரச்சந்தைகளில் ஒன்று ஞாயிற்றுக்கிழமைகளில் இது கூடுகிறது. 

இந்த நகரம் தமிழ்நாட்டில் வேகமாக வளர்ந்து வரும் சிப்காட்டிற்கு அருகில் அமைந்துள்ளது. இங்கு பேர்வே எண்டர்பிரைசஸ் கம்பெனி லிமிடெட்  மற்றும் ஓலா  மின் இருசக்கர ஊர்தி தொழிற்சாலைகள் அமைந்துள்ளன. இந்த ஊரில் அரசு மகளிர் மற்றும் ஆடவர் பள்ளிகள் உள்ளன.

பெயர் வரலாறு
------------

போச்சம்பள்ளியில் உள்ள உயர்நிலைப் பள்ளி ஆடுகளத்தில் கல்வெட்டு ஒன்று கட்டுபிடிக்கபட்டது. அது போசள மன்னன் சோமீசுரதேவனின் ஆட்சிக் காலத்தை சேர்ந்ததாகும். அக்கல்வெட்டில் இந்த ஊரின் பெயர் *போச்சையன் பள்ளி* என்று குறிப்பிடப்பட்டுள்ளது. *போச்சையன்பள்ளி*யில் உள்ள ஐகாரம் கெட்டு, அன் நீங்கி 'அம்' பெற்று *போச்சம்பள்ளி* என்று பிற்காலத்தில் மாறியுள்ளது.

நிலவியல்
--------

கிருஷ்ணகிரி மாவட்டத்தின் தென்கிழக்கில் போச்சம்பள்ளி உள்ளது. இதன் வடக்கே பருகூர் நகரமும், திருப்பத்தூர் மாவட்டமும், கிழக்கிலும், தென்கிழக்கிலும் ஊத்தங்கரை வட்டமும், தெற்கிலும் தென்மேற்கிலும் தர்மபுரி மாவட்டமும், வடமேற்கில் கிருஷ்ணகிரி வட்டமும் எல்லைகளாக உள்ளன. இதன் எல்லைகளில் ஒன்றாக தருமபுரி மாவட்டத்தின் அரூர் வட்டத்துக்கு இடையில் தென்பெண்ணை ஆறு உள்ளது.

மக்கள்தொகையியல்
---------------

2011 ஆம் ஆண்டில், மாவட்டத்தில் உள்ள ஐந்து வட்டங்களில் இந்த வட்டமும் ஒன்றாக இருந்தது. அப்போது இன்றைய பர்கூர் வட்டத்தின் சில பகுதிகளையும் உள்ளடக்கியதாக இந்த வட்டம் இருந்த போது, இது 182,119 மக்கள் தொகையைக் கொண்டதாக இருந்தது. பாலின விகிதமானது 1,000 ஆண்களுக்கு 967 பெண்கள் என்று இருந்தது. இந்த வட்டம் 65.3% எழுத்தறிவு விகிதத்தைக் கொண்டிருந்தது. 6 வயதுக்குட்பட்டவர்கள் அல்லது அதற்குக் குறைவான வயது உடையவர்களில் 10,018 ஆண்களும், 8,759 பெண்களும் இருந்தனர். இவர்கள் மக்கள் தொகையில் சுமார் 10.3% இருந்தனர்.

குறிப்புகள்
-----------

1. ↑  "ரம்ஜான் பண்டிகையை முன்னிட்டு போச்சம்பள்ளி சந்தையில் 5 ஆயிரம் ஆடுகள் விற்பனை". *Dailythanthi.com*. 26 June 2017.
2. ↑  "Krishnagiri District Website". 11 March 2008. 11 March 2008 அன்று மூலம் பரணிடப்பட்டது.
3. ↑  "Fairway Enterprises Company Limited - Company Information, Trademarks & Directors". *www.quickcompany.in*.
4. ↑  "Ola factory construction begins". *Autocar India*.
5. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 116.
இது குறிப்பிடத்தக்க **போஜ்புரி பாடகர்களின்** பட்டியலாகும். இந்த குரலிசை கலைஞர்கள் இந்தியா மற்றும் நேபாளத்தை பூர்விகமாக கொண்டவர்கள் ; சிலர் நெதர்லாந்து, வட அமெரிக்கா, தென் அமெரிக்கா மற்றும் ஆப்பிரிக்காவில் புலம்பெயர்ந்து வாழ்ந்து வருகிறார்கள்

பாடகர்களின் பட்டியல்
--------------------

அல்கா யாக்னிக் அலோக் குமார் அர்ஜுன் சர்மா ஆஷா போசலே சந்தன் திவாரி தாமோதர ராவ் தினேஷ் லால் யாதவ் துரோபதி இந்து சோனாலி கல்பனா படோவரி கேசரி லால் யாதவ் கிஷோர் குமார் குமார் சானு லதா மங்கேஷ்கர் மாலினி அவஸ்தி மனோஜ் திவாரி முகமது ரஃபி மிகா சிங் பவன் சிங் ராஜ் மோகன் ராம்தேவ் சைட்டோ ரித்தேஷ் பாண்டே சாமுவேல் சிங் சாரதா சின்ஹா ஸ்ரேயா கோஷல் சோனு நிகம் உதித் நாராயண் ராம்தேவ் சைட்டோ அலோக் குமார் ராஜ் மோகன் ரித்தேஷ் பாண்டே கல்பனா படோவரி பிரியங்கா சிங் பூர்ணிமா தாமோதர ராவ் மோகன் ரத்தோட் இந்து சோனாலி பவன் சிங் சாமுவேல் சிங் சந்தன் திவாரி மனோஜ் திவாரி தினேஷ் லால் யாதவ் கேசரி லால் யாதவ் சமர் சிங் நீல்கமல் சிங்

* ராகேஷ் மிஸ்ரா

மேலும் பார்க்கவும்
------------------

* போஜ்புரி சினிமா
* போஜ்புரி மக்களின் பட்டியல்
* போஜ்புரி நடிகர்களின் பட்டியல்
* போஜ்புரி நடிகைகளின் பட்டியல்

குறிப்புகள்
-----------

1. ↑  "Famous Bhojpuri Actors Who Are Singers As Well". Times of India.
2. ↑  "International Bhojpuri festival organised". business-standard.com.
மூக்குப் பொடியை உறிஞ்சுவதால் தும்மல் ஏற்படுதல்**மூக்குப்பொடி** *(snuff)* என்பது போதை தரும் புகையிலை கலந்த பொடி. இது சுண்ணாம்பு, புகையிலை, நெய் மற்றும் சில வாசனைப் பொருட்கள் சேர்க்கப்பட்ட கலவை. இதை உபயோகிப்போர் இப்பொடியைத் தங்கள் விரல்களுக்கிடையில் வைத்து மூக்கின் வழியாக மூச்சுப்பாதையில் இதை நன்கு உள்ளிழுப்பர்.

இப் பழக்கத்தைப் **பொடி போடுதல்** என்பர். பொடியைத் தயாரிப்போர் வாழை மட்டையிலோ (பொடிமட்டை) சிறிய தகர டப்பாவிலோ (பொடி டப்பா) இதை அடைத்து விற்பர்.

இந்தியாவில் மூக்குப்பொடி தயாரிக்கும் பல நிறுவனங்கள் உள்ளன.

புகையிலை உள்ள பொருளான மூக்குப் பொடி உடல் நலத்திற்குத் தீங்கு விளைவிக்கக் கூடியது. வாய்ப் புற்றுநோய், குரல்வளைப் புற்று நோய் மற்றும் நுரையீரல் புற்று நோய் உள்ளிட்ட நோய்களை உண்டாக்க வல்லது.

பழமொழி
------

**ஓசி பொடிதனை நாசியில் இட்டால் காசிக்கு போனாலும் கருமம் தீராது**

பொடிக்கவி
---------

கரும்பொடி மாவஞ்ச வெறிகைப்பொடி சில்வெற்பர்
தருங்கொம் பொடிசை தெய்வத்தையல் - விரும்புபுய
வான்பொடியா நின்ற கதிர்மானு மயிலோ எனையாள்
தேன்பொடியார் பூம்பதந் தந்தே
ஊசிக் கழகு முனைமுறி யாமை; உயர்ந்த பர
தேசிக் கழகுஇந் திரியம் அடக்கல்; திரள்நகில்சேர்
வேசிக்கழகு தன் மேனி மினுக்கல்; மிகப்பெருத்த
நாசிக்கழகு பொடியென்று சொல்லுவர் நாவலரே
கொடியணி மாடம்ஓங்கிக் குலவுசீர் ஆனைக்காவில்
படியினில் உள்ளார் செய்த பாக்கியம் அனையான் செங்கைத்
தொடியினர் மதனன் சோமசுந்தரன் கடையில் செய்த
பொடியினைப் போடாமூக்குப் புண்ணியம் செய்யா மூக்கே
**மாம்பழக்கவிச்சிங்க நாவலர்**

மேற்கோள்கள்
-----------

1. ↑  "மூக்கு பொடியா...? போச்.... மூச்..." நக்கீரன். 01-12-2008. 19 டிசம்பர் 2008 அன்று மூலம் பரணிடப்பட்டது. 28 May 2012 அன்று பார்க்கப்பட்டது. Check date values in: `|date=` (உதவி)
2. ↑
3. ↑

வெளி இணைப்புகள்
---------------

* வயதாகியும் பொடியன்கள்
* சீன மூக்கு பொடி வரலாறு
[*தொடர்பிழந்த இணைப்பு*]
* மூக்கு பொடி டப்பா ஓவியம்
[*தொடர்பிழந்த இணைப்பு*]
**காவர்ட் இசுடார்க்கு**  (ஆங்கில மொழி: *Howard Stark*) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஆர்ச்சி குட்வின் மற்றும் டான் ஹெக் ஆகியோரால், ஆகஸ்ட் 1970 இல் வெளியான அயன் மேன் #28 என்ற கதையில் தோற்றுவிக்கப்பட்டது.

இந்த பாத்திரம் பொதுவாக அவரது மகன் டோனியின் கதைகளிலும், கேப்டன் அமெரிக்கா கதைகளிலும் பின்னணி கதாபாத்திரமாக சித்தரிக்கப்படுகிறது. அவர் இசுடார்க் இண்டஸ்ட்ரீஸ் நிறுவனர் ஆவார். இந்த கதாபாத்திரம் இயங்குபட தொலைக்காட்சி தொடர்கள் உட்பட பிற ஊடகங்களில் தோன்றியுள்ளது. 

இந்த கதாபாத்திரத்திற்கு உயிர் கொடுக்கும் விதமாக நடிகர்களான 'ஜான் இஸ்லேட்டரி' மற்றும் டோமினிக் கூப்பர் என்பவர் மார்வெல் திரைப் பிரபஞ்சத் திரைப்படங்களில் நடித்துள்ளார்கள்.

மேற்கோள்கள்
-----------

1. ↑  Goodwin, Archie (w), Heck, Don (p), Craig, Johnny (i). "The Controller Lives!" *Iron Man* 28 (August 1970)
2. ↑  "Stark, Howard – Marvel Universe Archive". Marvel Comics. August 17, 2014 அன்று பார்க்கப்பட்டது.

வெளியிணைப்புகள்
---------------

* 

* Stark%2C\_Howard at the Marvel Universe wiki
* Howard Stark at the Comic Book DB
* Howard Stark (Marvel Database)
கண்ணாடி குடுவையில் வைக்கப்பட்டுள்ள தேன்மிட்டாய்
**தேன்மிட்டாய்** அரிசி மாவினால் செய்யப்படும் ஓர் இனிப்பு வகையாகும். இது பொதுவாக வெளிர் சிவப்பு நிறத்திலும் உருளையாகவும் இருக்கும்.

செய்முறை
--------

அரிசி மற்றும் உளுந்தை கழுவி 2 முதல் 3 மணி நேரங்கள் வரை ஊற வைக்கவும். அரிசி, உளுந்து ஊறியதும் மிக்ஸியில் போட்டு குறைவான தண்ணீர் சேர்த்து நன்றாக அரைத்து எடுத்துக் கொள்ளவும் (இட்லி மாவு பதத்தை விடவும் சிறிது கெட்டியாக இருப்பது நல்லது).

அரைத்து வைத்திருக்கும் மாவுடன் ஆரஞ்சு அல்லது சிவப்பு கலர் சேர்த்து, கலந்துக் கொள்ளவும். ஒரு பாத்திரத்தில் சீனியை போட்டு ஒரு கப் தண்ணீர் ஊற்றி பாகு காய்ச்சவும். சீனி கரைந்து கொதிக்கும் நிலையில் அடுப்பை அணைத்து விடவும்.

ஒரு கடாயில் எண்ணெய் ஊற்றி காய்ந்ததும் அரைத்த மாவு கலவையை சிறிய கரண்டியால் எடுத்து ஊற்றவும். உருண்டைகள் பொரிந்து மேலே வரும்.
பொரித்த உருண்டைகளை மிதமான சூட்டில் உள்ள சர்க்கரை பாகில் போட்டு 5 நிமிடங்கள் ஊற விடவும். ஊறியதும் மிட்டாயை வேறோரு தட்டிற்கு மாற்றவும். அவ்ளோதான்.. சுவையான நாவில் ஊறும் தேன் மிட்டாய் ரெடி.

கவனிக்க
-------

உருண்டைகளை சீனிப் பாகில் போடுகையில் பாகு மிதமான சூட்டுடன் இருக்க வேண்டும். ஒரு வேளை பாகு ஆறி விட்டால் உருண்டைகளை போடும் முன் மிதமான தீயில் வைத்து சூடாக்கிக் கொள்ளவும்.
**திருத்தந்தைப்பண்** அல்லது **பாப்பரசர் பண்** என்பது திருத்தந்தையோ அல்லது திருப்பீடத்தூதுவர், கர்தினால்கள் போன்ற திருத்தந்தையின் அதிகாரப்பூர்வ பதில் ஆள் பங்கேற்கும் விழா அல்லது கூட்டங்களில் திருத்தந்தையை போற்றிப்பாடப்படும் பண் ஆகும். வத்திகானின் அதிகாரப்பூர்வ ஏடுகளின் இது நாட்டுப்பண் அல்ல என வெளிப்படையாகக் குறிக்கப்பட்டாலும், வத்திக்கான் நகரின் தேசியக் கொடி ஏற்றப்படும் போது இப்பாடல் பாடப்படுவது வழக்கம். பிற நாடுகளும் இப்பாடலை வத்திக்கானின் நாட்டுப்பண் போன்று கருதி, நாட்டுப்பண் பாடப்படவேண்டிய இடங்களில் இதனைப்பயன்படுத்துகின்றன.

தமிழ் வழக்கு
------------

தமிழ் கத்தோலிக்கர்களிடையே இப்பண் பின்வருமாறு பாடப்படுகின்றது. ஆயினும் இது மூல பாடலில் தழுவல் ஆகும். அதன் மொழிபெயர்ப்பு அல்ல.

> 
> ரோமை ராஜ பூபனே நமோ நமோ  
> 
> திருச்சபையின் தலைவராக செனித்த மாதவா  
> 
> உம்மை நாடி தேடி நமஸ்க்கரிக்கின்றோம் (2)  
> 
> 
> 
> உலக பாசம் ஒழிந்த சற்பிறசாதனே (2)  
> 
> இறைவன் அருளால் உலகை ஆண்ட மாதவா (2)  
> 
> 
> 
> உம்மை நாடி தேடி நமஸ்க்கரிக்கின்றோம் (2)  
> 
> 
> 
>

தமிழ் மொழிப்பெயர்ப்பு
---------------------

மூல பண்ணின் மொழிபெயர்ப்பு பின் வருமாறு:

> 
> வாழ்க உரோமை , புனிதர்களின் நித்திய தாயகம்;  
> 
> ஓ நித்திய உரோமை, புகழின் நித்திய உறைவிடம் :  
> 
> உன்னதத்தில் இறைவனுக்கு மாட்சியும் புகழ்ச்சியும்,   
> 
> கிறிஸ்துவை நேசிப்போருக் கமைதியும் உரித்தாகுவதாகவே !  
> 
> 
> 
> அதிஉன்னத ஆயரே,உம்மில் யாம் சரணடை கின்றோம் ,  
> 
> உம்மிலே, மெய்மீட்பரை யாம் உணர்கின்றோம்!!  
>  
> தூய மெய் மார்க்கத்தின் மெய் வாரிசு நீரே என்றும் ;  
> 
> விசுவாசிகளின் ஊட்டமும், ஆறுதலும் நீரே!!   
> 
> 
> 
> பகையும், தீவினையும் மறைந்து ஒழிந்து போம் !  
> 
> அன்பும் கருணையும் என்றென்றும் ஆட்சி ஆளும்!   
> 
> 
> 
> வாழ்க, வாழ்க உரோமை , நினைவுகளின் நித்திய தாயகம்;  
> 
> உந்தன் மகிமை பாக்கள் எங்கெங்கும் ஒலிக்கின்றன!!  
> 
> அப்போஸ்தலர்களின் உரோமை, மீட்பின் வழிகாட்டியாவாய் நீ   
> 
> உரோமை, மனிதத்தின் ஒளியாவாய் , உலகின் நம்பிக்கை நீ !!   
> 
> 
> 
> வாழ்க, வாழ்க உரோமை, உன் மாட்சி என்றும் நிலைக்கும்   
> 
> வெறுப்பும் பகைமையும் உன் அழகில் அழிவுறும்!!  
> 
> அப்போஸ்தலர்களின் உரோமை, மீட்பின் அடித்தளம் நீ  
> 
> உரோமை, மனிதத்தின் ஒளியாவாய் , உலகின் எதிர்காலம் நீ !
> 
> 
>

மேற்கோள்கள்
-----------

1. ↑  Pontifical Anthem and its History பரணிடப்பட்டது 2013-12-24 at the வந்தவழி இயந்திரம். From the official site of Vatican City State. Accessed on 2009-06-21.
**Lua error in package.lua at line 80: module 'Module:Format link' not found.**

திருத்தந்தை பத்தாம் பயஸின் முதல் வெளிப்படையான ஆலோசனைக்குழு
**திருத்தந்தையின் ஆலோசனைக்குழு** (ஆங்கில மொழி: *Papal consistory*) என்பது திருத்தந்தையின் ஆணையால் அவரது தலைமையில் கர்தினால்கள் ஒன்றுகூடும் கூட்டமாகும்; இக்கூட்டங்கள் சாதாரணமானவையாகவோ அசாதாரணமானவையாகவோ இருக்கலாம்.

கனமான ஆயினும் அடிக்கடி நிகழும் காரியங்களில் ஆலோசனை பெறுவதற்காக அல்லது புதிய கர்தினால்களை நியமிப்பது போன்ற மிகச் சிறப்பான ஒரு சில செயல்களை நிறைவேற்றுவதற்காக அனைத்துக் கர்தினால்களும் குறைந்த அளவு உரோமை நகரில் உள்ளவர்கள், ஒரு *சாதாரண ஆலோசனைக்குழுவுக்கு* அழைக்கப்படுகின்றனர். இத்தகைய சாதாரண ஆலோசனைக்குழு மட்டுமே பகிரங்கமாக இருக்க முடியும்; அதாவது, இக்குழுவுக்குக் கர்தினால்களுடன், மேல்நர்கள், அரசு சமூகங்களின் பிரதிநிதிகள் மற்றும் அழைக்கப்பட்ட மற்றவர்கள் அனுமதிக்கப்படுகின்றனர். 

திருச்சபையின் சிறப்பான தேவைகள் அல்லது அதிகக்கனமான ஆய்வுக்குரிய காரியங்கள் தூண்டும் போது நடைபெறுகின்ற ஓர் *அசாதாரண ஆலோசனைக் குழு*வுக்கு அனைத்துக் கர்தினால்களும் அழைக்கப்படுகின்றனர்.

திருத்தந்தை இரண்டாம் பவுலின் ஆலோசனைக்குழுக்கூட்டத்தின் நினைவுப்பதக்கம் (சுமார் 1466 அல்லது 1467)
இத்தகையக்குழு கூட்டத்தில், திருத்தந்தையால் அங்கீகரிக்கப்பட்ட விருப்பத்தேர்வு மூலம் கர்தினால்கள் குருக்கள் அணியிலிருந்து மற்றோர் உரிமைத்தகுதிக்கு மாறலாம்; திருத்தொண்டர் அணியிலிருந்து திருத்தொண்டர்களின் மற்றொரு வட்டத்தொகுதிக்கு மாறலாம்; அவர்கள், திருத்தொண்டர்கள் அணியில் முழுமையான பத்து ஆண்டுகள் நிலைத்திருந்திருப்பின், குருக்கள் அணிக்கும்கூட மாறலாம்.

மேற்கோள்கள்
-----------

விக்கிமீடியா பொதுவகத்தில்,  
 ***திருத்தந்தையின் ஆலோசனைக்குழு***   
என்பதின் ஊடகங்கள் உள்ளன. 

1. ↑  திருச்சபை சட்டம் 353
2. ↑  திருச்சபை சட்டம் 350:5
தார்பார்கர் காளை 
தார்பார்கர் பசு
**தார்பார்கர் மாடு** (இந்தி:**थारपारकर**) (வெள்ளை சிந்தி, குட்சுரி, தாரி என்றும் அறியப்படுகின்றன)  என்னும் மாடுகள் தற்போதைய பாக்கிஸ்தானின் சிந்து மாகாணத்தில் உள்ள தர்பார்கர் மாவட்டத்தில் காணப்படும் ஒரு மாட்டு இனம்.  இது அதன் பால் கறவைத்திறன் மற்றும் உழைப்புத் திறன் ஆகிய இரட்டை பலன்களுக்காகவும் வளர்க்கப்படுகிறது. இதன் பெயர் அதன் வழக்கமான வாழ்விடம் மற்றும் பிறப்பிடமான இராஜஸ்தானின் தார் பாலைவனத்தின் அருகில் உள்ள தார்பாகார்கர் பகுதியின் பெரில் இருந்து வந்த‍து. இந்த மாடுகள் நடுத்தர அளவு முதல் பெரிய அளவு வரை இருக்கின்றன. இதன் தோல் நிறம் சாம்பல் வெள்ளை நிறத்தில் இருக்கும்.  இவை நீண்ட முகமும், நீண்ட வால், சிறிய கால், நடுத்தரமான கொம்புகள் கொண்டவை. இவை வறட்சியைத் தாங்கி வளரக்கூடிய இனமாகும். இந்த மாடுகள் குறைந்தது ஐந்து முதல் ஆறு லிட்டர்வரை பால் தரக்கூடியது. இதன் பால் கெட்டியானதாகவும் சத்து நிறைந்ததாகவும் இருக்கும். இந்திய மாட்டினங்கள் அழியாமல் பாதுகாக்கும் வகையில் தேசிய கால்நடை அபிவிருத்தி திட்டத்தை இந்திய ஒன்றிய அரசு செயல்படுத்தி வருகிறது. இத்திட்டத்தின்கீழ் ராஜஸ்தான் மாநில தார்பார்க்கர் மாடுகளை இன விருத்தி செய்யும் பணியை செட்டிநாடு அரசு கால்நடைப் பண்ணைக்கு ஒதுக்கி உள்ளது. போதிய நீராதாரத்துடன் 1,500 ஏக்கர் பரப்பளவு உள்ள இப்பண்ணையில் தார்பார்க்கர் மாடுகள் ராஜஸ்தானில் இருந்து கொள்முதல் செய்யப்பட்டு இனவிருத்தி செய்யப்பட்டு வருகின்றன.

மேற்கோள்கள்
-----------

1. ↑
2. ↑  "Tharparkar Cattle". Ansi.okstate.edu. 2009-12-11 அன்று பார்க்கப்பட்டது.
3. ↑  "Tharparkar Cattle". Department of Animal Husbandry, Government of India.
4. ↑  சுப. ஜனநாயகச்செல்வம் (8 சூலை 2015). "செட்டிநாடு அரசு கால்நடைப் பண்ணையில் ராஜஸ்தான் தார்பார்கர் இன பசுமாடுகள்: விவசாயிகள் வரவேற்பு". *செய்தி*. இந்து தமிழ். 9 மே 2019 அன்று பார்க்கப்பட்டது.
5. ↑  "ராஜஸ்தானில் பசு பாதுகாவலர்களால் தாக்கப்பட்ட தார்பார்க்கர் இன பசுக்கள் செட்டிநாடு பண்ணைக்கு வந்தன". *செய்தி*. தி இந்து. 19 சூன் 2017. 19 சூன் 2017 அன்று பார்க்கப்பட்டது.
**குமரகுருபர சுவாமிகள் புராணம்** என்பது ஒரு நூல். இதனைப் பாடியவர் சேற்றூர் ரா. சுப்பிரமணியக் கவிராயர். இந்த நூல் சாலியமங்கலம் மு. சாம்பசிவ நாயனார் எனபவரால் 1918-ஆம் ஆண்டு பதிப்பிக்கப்பட்டுள்ளது. இதில் 1001 பாடல்கள் உள்ளன. திருப்பனந்தாள் 17-ஆம் பட்டம் சொக்கலிங்கத் தம்பிரான் வேண்டுகோளின்படி இது பாடப்பட்டது.  இதன் பாயிரப் பாடல்கள் 24 உள்ளன. அவற்றுள் குமரகுருபரர் வணக்கமாக வரும் பாடல் இது. 

குலவு புலவோர் நீதியே குமர குருபர முனி எம் கோவே நுந்தம்  

இலகு தெய்வத் தன்மை இறை புகழ் சரிதம் தமிழ்க் கவியால் இசைத்தால் இந்த   

உலகர் பாராயணம் செய்து உய்குவர் யான் உய்குவன் என்று உளத்தில் காதல்   

வருவதனால் புகலல் உற்று உம் கருணைத் துணை செய வேண்டி வணங்கினேனே.

படலங்கள்
--------

1. திருநாட்டுப் படலம்
2. திருநகரப் படலம்
3. திருச்செந்தில் சேர் படலம்
4. மதுரை வருபடலம்
5. பிள்ளைத்தமிழ் அரங்கேற்று படலம்
6. தரும்புரம் சார்ந்த படலம்
7. சிதம்பரம் சேர் படலம்
8. உபதேசம் பெறு படலம்
9. காஞ்சி சேர் படலம்
10. காசி சேர் படலம்
11. காசி அரசனைக் காண் படலம்
12. அன்னதானப் படலம்
13. நித்திய ஞான நெட்டை உரு படலம்
14. தருமை மும்முறை சார்ந்து காசி சார் படலம்
15. மரபு விளக்கப் படலம்

இவற்றில் கூறப்பட்டவை புராணச் செய்திகளே அன்றி வரலாற்றுக்குப் பயன்படுவன அல்ல. எனினும் எங்கெங்கு சென்றார், என்ன செய்தார் என்பதைக் காட்டுவனவாக உள்ளன.

இப் புராணம் கூறும் செய்திகளில் சில
----------------------------------

இவர் குழந்தையாக இருந்தபோது நாவை நீட்டச் சொல்லி அதில் முருகன் தன் ஆறெழுத்து மந்திரத்தை எழுதுகிறான்.  

குழந்தையாக இருந்தபோதே உலகப் பற்றைத் துறக்கிறார்.   

மதுரையில் மீனாட்சியம்மை பிள்ளைத்தமிழ் அரங்கேற்றம் செய்கிறார்.  

அரசன் அணிகலன்களைப் பூட்டி இவரை அழகுபடுத்துகிறான்.  

அரசன் வேண்டுகோளின்படி இவர் மீனாட்சிபுரம் அங்கயற்கண்ணி இரட்டைமணிமாலை, சொக்கலிங்கர் கலம்பகம் ஆகிய நூல்களைப் பாடுகிறார்.  

சிங்கத்தின் மீது சென்று டில்லி பாதுசாவைக் காண்கிறார்.

மேற்கோள்
--------

1. ↑  மு. அருணாசலம், தமிழ் இலக்கிய வரலாறு, 17-ஆம் நூற்றாண்டு பாகம் 1, தி பார்க்கர் அச்சகம், முதல் பதிப்பு 1990, திருத்தப்பட்ட பதிப்பு மார்கழி 2005 - பக்கம் 53
**தார்ஃபூர் பிரச்சினை** அல்லது **தார்ஃபூர் போர்** (*War in Darfur*), அமெரிக்காவால் குறிப்பிட்ட *தார்ஃபூர் இனப்படுகொலை*, சூடானின் மேற்கில் தார்ஃபூர் பகுதியில் நடந்த இராணுவ பிரச்சினையாகும். இரண்டாம் சூடானிய உள்நாட்டுப் போருக்கு வேறுபடியான இந்தப் போர் இனங்களுக்கு இடையில் உள்ளது; வேறு சமய மக்களின் இடையில் இல்லை. சூடானிய இராணுவமும் ஜஞ்சவீட் படை அணி பல போராளி அணிகளுக்கு எதிராக இப்போர் நடைபெறுகிறது. இந்த போராளிகளின் முக்கியமான அணிகள் சூடானிய விடுதலை இயக்கமும் நீதி மற்றும் சமத்துவம் இயக்கமும் ஆகும். சூடானிய அரசு ஜஞ்சவீடை ஆதரவு செய்யவில்லை என்று கூறியுள்ளது, ஆனால் ஜஞ்சவீடுக்கு நிதியுதவி செய்து சூடானிய இராணுவம் சில இடங்களில் ஜஞ்சவீடுடன் சேர்ந்து தாக்குதல் செய்துள்ளது.

வறட்சி, பாலைவனமாக்கம், மிகுதியான மக்கள்தொகை ஆகிய காரணங்களால் இப்போர் தொடங்கப்பட்டது. ஐக்கிய நாடுகளின் மதிப்பின் படி இப்போரில் 400,000 மக்கள் சண்டையினால் அல்லாமல் நோயால் உயிரிழந்தனர். ஐக்கிய அமெரிக்கா இப்பிரச்சனையை இனப்படுகொலை என்று கூறியுள்ளது, ஆனால் ஐக்கிய நாடுகள் அவை இப்படி குறிப்பிடவில்லை. சூடானிய அரசு இப்பிரச்சனையின் உயிரிழந்த மக்களை கீழ்மதிப்பு செய்து சாட்சிகளை கொலை செய்து செய்தியாளர்களை கைது செய்து இப்பிரச்சனையுடைய விளைவை மறைக்கப்பட்டது.

ஜூலை 14, 2008 பன்னாட்டு குற்றவாளி நீதிமன்றம் இப்பிரச்சினையில் சூடானிய அரசு செய்த குற்றங்கள் காரணமாக சூடானியத் தலைவர் ஓமார் அல்-பஷீருக்கு கைது ஆணைப்பத்திரத்தை வெளியிட்டுள்ளது.



1. ↑  The Darfur conflict revisited: Lessons un-learned
2. ↑  Conflict in Darfur
**டெரா ஆஸ்திராலிசு** (*Terra Australis*, இலத்தீனப் பொருள்: *தெற்கு நிலம்*) பண்டைக்காலத்தில் கருதுகோளாக முன்மொழியப்பட்ட கண்டம் ஆகும்; 15ஆவது முதல் 18ஆவது நூற்றாண்டு வரை இது நிலப்படங்களிலும் காட்டப்பட்டு வந்தது. நிலப்படங்களில் இந்த நிலப்பகுதி காட்டப்பட்டபோதும் எந்தவொரு நில அளவையும் மேற்கொள்ளப்பட்டதில்லை. வடக்கு அரைக்கோளத்தில் உள்ள நிலப்பகுதிகளுக்கு சமனாக தெற்கிலும் நிலப்பகுதி இருக்க வேண்டும் என்ற கருதுகோளின் அடிப்படையில் இது வரையப்பட்டது. இத்தகைய நிலச் சமன்பாடு கருதுகோள் 5ஆம் நூற்றாண்டிலேயே ஆவணப்படுத்தப்பட்டு மாக்ரோபியசு வரைந்த நிலப்படங்களில் *ஆஸ்திரேலியசு* என்ற பெயர் சூட்டப்பட்டிருந்தது.

1800களின் துவக்கத்தில் பிரித்தானிய கடலோடி மேத்தியூ பிலிண்டர்சு ஆத்திரேலியாவிற்கு *டெரா ஆஸ்டிராலிசின்* பெயரைச் சூட்டி பரவலாக அறியச் செய்தார்; ஆத்திரேலியாவிற்குத் தெற்கே குறிப்பிட்டளவிலான நிலப்பகுதி "இருக்க வாய்ப்பில்லை" என்பது இவரது முன்மொழிவாக இருந்தது. 1814இல் வெளியான *எ வாயேஜ் டூ டெரா ஆஸ்திராலிசு* என்ற நூலில் பிலிண்டர்சு இதைக் குறிப்பிட்டுள்ளார். இதற்கு பல பத்தாண்டுகளுக்குப் பின்னரே தற்போது அண்டார்ட்டிக்கா எனப் பெயரிடப்பட்டுள்ள கண்டம் இருப்பது தெரிய வந்தது; ஆனால் அதற்குள் ஆஸ்திரேலியா என்ற பெயர் பரவி விட்டதால் அண்டார்ட்டிக்காவிற்குப் புதிய பெயர் சூட்ட வேண்டியதாயிற்று. 

கெரார்டு டெ யோடு, *யுனிவர்சி ஓர்பிசு செயு டெர்ரெனி குளோபி,* 1578. இதில் டெரா ஆஸ்திராலிசு நியூ கினி வரை இருப்பதாக காட்டப்பட்டுள்ளது.

அந்தாட்டிக்கா
-------------

டெரா ஆஸ்ட்ராலிசு கருத்தியல்படி அடையாளப்படுத்தப்பட்ட பகுதியில் அந்தாட்டிக்கா 1820இல் முதன்முதலாக கண்டறியப்பட்டது. டெரா ஆஸ்ட்ராலிசின் முழுமையான அளவு கண்டறியப்பட்ட பின்னர் தெற்கு அரைக்கோளத்தில் வடக்கை விட குறைவான நிலப்பகுதியே இருப்பது அறியப்பட்டது. டெரா ஆஸ்ட்ராலிசில் இரு சிறு கண்டங்களே இருப்பது கண்டறியப்பட்டது: அந்தாட்டிக்கா & ஆத்திரேலியா.

மேற்சான்றுகள்
-------------

1. ↑  John Noble Wilford: The Mapmakers, the Story of the Great Pioneers in Cartography from Antiquity to Space Age, p. 139, Vintage Books, Random House 1982, ISBN 0-394-75303-8
2. ↑  Ambrosius Aurelius Theodosius Macrobius, *Zonenkarte*. Retrieved 7 July 2014.
3. ↑  Matthew Flinders, *A voyage to Terra Australis* (Introduction). Retrieved 25 January 2013.

| * பா
* உ
* தொ
உலகின் கண்டங்கள் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| ஆப்பிரிக்கா | அண்டார்டிக்கா | ஆசியா | ஆத்திரேலியா | ஐரோப்பா | வட அமெரிக்கா | தென் அமெரிக்கா |
| 

---

 |
| ஆப்பிரிக்க-யூரேசியா | அமெரிக்காக்கள் | யூரேசியா | ஓசியானியா |
| 

---

 |
| **புவியியல் மீப்பெருங்கண்டங்கள்**
கோண்டுவானா **·**  லோரேசியா **·**  பாஞ்சியா **·**  பனோசியா **·**  ரோடீனியா **·**  கொலம்பியா **·**  கேனோர்லாந்து **·**  ஊர் **·**  வால்பரா | **வரலாற்றுக் கண்டங்கள்**
ஆர்க்டிக்கா **·**  ஆசியமெரிக்கா **·**  அட்லாண்டிக்கா **·**  அவலோனியா **·**  பால்டிக்கா **·**  சிமேரியா **·**  காங்கோ கிரேடன் **·**  யூரமெரிக்கா **·**  கலகாரிப் பாலைவனம் **·**  கசக்ஸ்தானியா **·**  லோரென்சியா **·**  சைபீரியா **·**  தெற்கு சீனா **·**  ஊர் |
| 

---

 |
| **மூழ்கிய கண்டங்கள்**
கேர்கைலன் பீடபூமி **·**  சிலாந்தியா | **தோன்றக்கூடிய பெருங்கண்டங்கள்**
பாஞ்சியா அல்ட்டிமா **·**  அமாசியா | **கற்பனை/கோட்பாட்டுக் கண்டங்கள்**
குமரிக்கண்டம்  **·**  அட்லாண்டிசு **·**  இலெமூரியா **·**  மூ **·**  டெரா ஆஸ்திராலிசு |
| 

---

 |

 |
| *உலகின் பெரும்பகுதிகள் வார்ப்புருவையும் பார்க்க* |
**கோல்ட் கோஸ்ட்** (*Gold Coast*) ஆஸ்திரேலியாவின் குயின்ஸ்லாந்து மாநிலத்தில் உள்ள ஒரு நகரம். இது அடர்த்தி கூடிய நகரங்களில் மாநிலத்தில் இரண்டாவது இடத்திலும், ஆஸ்திரேலியாவில் ஆறாவது இடத்திலும் உள்ளது. ஆஸ்திரேலியாவின் முக்கிய சுற்றுலா நகரம் இதுவாகும். சூடான உப அயனமண்டலக் காலநிலை, அலைச் சறுக்கு கடற்கரைகள், கால்வாய் மற்றும் நீர்நிலைகள், இரவுக்கேளிக்கைகள், மழைக்காட்டு பின்னிலம் போன்றவை இந்நகரின் சிறப்பு அம்சங்களாகும்.

வரலாறு
------

கியூ1 கட்டடம்
பேர்லி ஹெட்சு, 1939 வாக்கில்
1770 மே 16 இல் கடற்படைத் தலைவர் ஜேம்ஸ் குக் எச்.எம்.எசு. எண்டெவர் கப்பலில் முதன் முதலில் இங்கு வந்திறங்கிய முதலாவது ஐரோப்பியர் ஆவார். வெற்றிகரமாக நாடுகளைக் கடல்வழியாகச் சுற்றிவந்த ஓர் ஆங்கிலேயக் கடற்படைத் தலைவரான மத்தியூ பிலிண்டேர்ஸ் நியூ சவுத் வேல்ஸ் குடியேற்ற நாட்டின் வடக்கில் இருந்து ஆஸ்திரேலிய கண்ட வரைபடத்தை வரையப் புறப்பட்ட போது 1802 ஆம் ஆண்டில் கோல்ட் கோஸ்டைக் கடந்தார். மொரிட்டோன் குடா தடமுகாமில் இருந்து தப்பிய குடியேற்றக் குற்றவாளிகள் இப்பிரதேசத்தில் பதுங்கியிருந்தனர். 1823 ஆம் ஆண்டு நாடுகாண் பயணி ஜோன் ஒக்ஸ்லி என்பவர் இங்கு வந்திறங்கும் வரை ஐரோப்பியர்கள் இங்கு பெருமளவு குடியேறவில்லை.

இக்கடல்நிலப்பகுதியில் மிகுந்து காணப்பட்ட இந்திய வேம்பு வகை (செவ்வகில் (*red cedar*) மரங்கள் 1800களின் நடுப்பகுதியில் மக்களை இங்கு ஈர்க்க ஆரம்பித்தது. இப்பிரதேசத்தின் மேற்குப் பகுதியான நெராங்கு என்ற இடத்தில் இதற்கான மூலவளம் இருப்பது கண்டறியப்பட்டு அங்கு இம்மரவகைகள் உண்டாக்கப்பட்டன. பின்னர் 1875 ஆம் ஆண்டில் சவுத்போர்ட், என்ற இடம் பிறிஸ்பேன் நகர உயர்குடி மக்களுக்கான சுற்றுலா இடமாகத் தெரிவு செய்யப்பட்டு அபிவிருத்தி செய்யப்பட்டது. இது பின்னர் கோல்ட் கோஸ்ட் என்ற பெயரில் மிக விரைவாக சுற்றுலாத் தளமாக விரிவாக்கப்பட்டது. இதற்கு கோல்ட் கோஸ்ட் என்ற பெயர் எப்படி உருவானது என்பதற்கு சரியான விளக்கம் இதுவரை தரப்படவில்லை. 1958 ஆம் ஆண்டில் சவுத்போர்ட், கூலங்கட்டா ஆகிய இடங்களை உள்ளடக்கிய பகுதிக்கு கோல்ட் கோஸ்ட் என்ர பெயர் அதிகாரபூர்வமாக வழங்கப்பட்டது.

1981 இல் கூலங்கட்டாவில் விமான நிலையம் அமைக்கப்பட்டது. 2007 ஆம் ஆண்டில் இப்பிரதேசத்தின் மக்கள்தொகை ஆஸ்திரேலியாவில் ஆறாவது இடத்தைப் பிடித்தது.

அடிக்குறிப்புகள்
----------------

1. ↑  Australian Bureau of Statistics (25 அக்டோபர் 2007). "Gold Coast-Tweed Heads (Gold Coast Part) (Urban Centre/Locality)". *2006 Census QuickStats*. 7 October 2009 அன்று பார்க்கப்பட்டது.
2. ↑  "Gold Coast sixth largest city". 2012-06-12 அன்று மூலம் பரணிடப்பட்டது. 2010-09-17 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***கோல்ட் கோஸ்ட்***   
என்பதின் ஊடகங்கள் உள்ளன. 

* Gold Coast City Council
* Business GC - Business Gold Coast news and information resource பரணிடப்பட்டது 2009-07-26 at the வந்தவழி இயந்திரம்
* Gold Coast tourism resource - Very GC பரணிடப்பட்டது 2008-08-28 at the வந்தவழி இயந்திரம்
* Official State Tourism site - Gold Coast visitor resource
* TransLink - Public transport - bus train ferry
* Coastal Watch பரணிடப்பட்டது 2019-10-01 at the வந்தவழி இயந்திரம் webcams
* Gold Coast Sporting Hall of Fame
**மைசம்மா** ( தெலுங்கு : మైసమ్మ ), **மைசை** ( மராத்தி : मेसाई ) அல்லது **மெஸ்கோ** ( மராத்தி : मेस्को), தெலுங்கில் அம்மா அல்லது மராத்தியில் ஆய் ( தெலுங்கு : அம்மா மராத்தி : आई , "அம்மா") என்றும் அழைக்கப்படும் இந்த தேவதை ஒரு இந்து நாட்டுப்புற தெய்வமாகும். பெண் தெய்வமான இவர் முக்கியமாக தென்னிந்திய மாநிலங்களான தெலுங்கானா , கர்நாடகா மற்றும் மகாராஷ்டிராவின் கிராமப்புறங்களில் இந்த தாயுருவம் தெய்வமாக வழிபடப்படுகிறார். இந்த தெய்வமானது அவரை வணங்கும் மக்களின் கால்நடைகளைப் பாதுகாப்பாள் என்று நம்பப்படுகிறது. கால்நடைகளை வளர்க்கும் மாட்டுத் தொழுவங்களில், ஒரு குறிப்பிட்ட இடம் வெள்ளையடிக்கப்பட்டு, "குக்குமா" மற்றும் "மைசம்மா கூடு" என்று அழைக்கப்படும். அந்த இடங்களிலே தான் மக்கள் தங்கள் சடங்குகளை செய்வார்கள். வேறு பல இடங்களில் **கட்டா-மைசம்மா** நீர் தெய்வமாக வணங்கபடுகிறாள். ஒரு சிறிய கல் வடிவில் வடிவமைக்கப்பட்டு நீர் நிலைகளின் அருகில் நிர்மாணித்து வணங்குவார்கள். அதன்படி அந்த நீர்நிலை வற்றாமல் இருக்க இந்த பெண் தெய்வம் ஆசிர்வதிக்கும் என மக்கள் நம்புகிறார்கள்.

மேலும் அவளது அருளாசியால் நெற்கதிர்கள் தழைத்தோங்கும். பெரியம்மை மற்றும் சின்னம்மை போன்ற நோய்களைக் குணப்படுத்துவதில் இந்த அம்மா தெய்வங்களின் வழிபாடு முக்கியமாக தொடர்புடையது. 

மைசம்மா தெய்வமானது எல்லம்மா, கட்டம்மா, போச்சம்மா ,கங்கம்மா, மெடலம்மா போன்ற பிற கிராம பெண் தெய்வங்களின் சகோதரியாகக் கருதப்படுகிறார். மேலும் பக்தர்களின் நோய்களை உடனுக்குடன் குணமாக்கும் சக்தி உள்ளவராகவும் கருதப்படுகிறார்.

மேற்கோள்கள்
-----------

1. ↑  Dube, S. C. (2012-11-12). *Indian Village*. பன்னாட்டுத் தரப்புத்தக எண்:9781135638870. .
கேரளாவின் திருச்சூர் நகரத்தில் கோல்கலி கலைஞர்கள்.
**கோல்கலி** (*Kolkali*) இந்திய நாட்டின் கேரள மாநிலத்திலுள்ள மலபார் மாவட்டப் பகுதியில் நடத்தப்படும் நாட்டுப்புறக் கலையாகும். இந்நடனக் கலைஞர்கள் ஒரு வட்டத்தில் நகர்கிறார்கள். சிறிய குச்சிகளை அடித்து, சிறப்பு தப்படிகளுடன் தாளத்திற்கேற்ப இந்நடனம் நிகழ்கிறது. நடனம் முன்னேறும்போது வட்டம் விரிவடைந்து சுருங்குகிறது. அதனுடன் இணைந்த இசை படிப்படியாக சுருதியில் எழுகிறது மற்றும் நடனம் அதன் உச்சத்தை அடைகிறது.

ஆசியாவின் மிகப் பெரிய கலாச்சார நிகழ்வாகக் கருதப்படும் கேரளப் பள்ளி வருடாந்திர கலைநிகழ்ச்சியில் கோல்கலி இப்போது பிரபலமான ஒரு நிகழ்வாகும். கோல்கலியில் இரண்டு பாணிகள் உள்ளன: உண்மையான கொல்கலி மற்றும் தெக்கன் கோலடி என்பன அவ்விரண்டு வகைகளாகும். உண்மையான கோல்கலி தச்சோளிகளி, ராசசூயம் முதலியவற்றைக் கொண்டுள்ளது. ஆனால் இவ்வகை கிட்டத்தட்ட அழிவின் விளிம்பில் உள்ளது. தெக்கன் கோலடி மாநில வருடாந்திர கலைநிகழ்ச்சிகளில் சேர்க்கப்படுவதால் இன்னும் உயிருடன் உள்ளது.

கதகளி, வேலகளி, பூரக்களி, தச்சோளிகளி மற்றும் கோல்கலி போன்ற பல பாரம்பரிய கலை வடிவங்கள் பரிணாம வளர்ச்சியின் போது கேரளாவில் களரிப்பயிற்று போன்ற தற்காப்பு கலையில் இருந்து பல கூறுகளை ஈர்த்துள்ளன. கதகளி நடனத்தில் நடிகரின் அடிப்படை உடல் தயாரிப்பு பயிற்சியில் களரிப்பயிற்று தற்காப்பு கலையில் இருந்து நிறைய கூறுகள் உள்வாங்கப்பட்டுள்ளன. கொல்கலி கதாபாத்திரங்களின் பல உடல் தோரணைகள், நடனம் மற்றும் கால் வேலைகள் நேரடியாக களரிப்பயிற்று தற்காப்பு கலையில் இருந்து எடுக்கப்பட்டவை. கேரளாவின் தற்காப்புக் கலையான களரிப்பயிற்று நடைமுறையில் இருந்த பண்டைய நாட்களில் இந்த கலையின் தோற்றத்தை அறியலாம்.

கல்லூரி கலை விழாவில் கோல்கலி நிகழ்ச்சி

மேற்கோள்கள்
-----------

1. 1 2  "Kolkali - a folk art form | North Malabar region of Kerala". *www.keralatourism.org* (ஆங்கிலம்). 2022-12-21 அன்று பார்க்கப்பட்டது.
2. ↑  Jha, Makhan (1997) (in en). *The Muslim Tribes of Lakshadweep Islands: An Anthropological Appraisal of Island Ecology and Cultural Perceptions*. M.D. Publications Pvt. Ltd.. பன்னாட்டுத் தரப்புத்தக எண்:978-81-7533-032-0.. பார்த்த நாள்: 28 November 2020.
**கோவை செழியன்** (*Kovai Chezhiyan*) என்பவர் திராவிட இயக்கத்தின் மூத்த தலைவர், கொங்கு வெள்ளாள கவுண்டர் சமூகத்தின் தலைவர் மற்றும் திரைப்பட தயாரிப்பாளர் ஆவார்.

திரைத்துறையில்
--------------

இவர் எம். ஜி. ஆர். முதல்வராக இருந்தபோது தமிழ்நாடு மாநில திட்டக்குழுவின் துணைத் தலைவராக இருந்தார். எம்ஜிஆர், சிவாஜி கணேசன், ஜெமினி கணேசன், சிவக்குமார், முத்துராமன், என்டிஆர், ஜெயலலிதா, விஜயகாந்த், ராஜேஷ் கண்ணா, மம்முட்டி உள்ளிட்ட பிரபல நட்சத்திரங்களை வைத்து படங்களைத் தயாரித்தவர். தமிழ்நாட்டைச் சேர்ந்த செழியன், தெலுங்கு மற்றும் இந்திப் படங்களையும் தயாரித்துள்ளார். தமிழ்த் திரைப்படத் தயாரிப்பாளர் சங்கத்தின் முதல் தலைவராகவும் இருந்துள்ளார். இவர் இதற்கு முன் தென்னிந்தியத் திரைப்பட வர்த்தக சபையின் கெளரவ செயலாளராக இருந்தார். அரசியலில் ஈடுபட்டு பெரியார், அண்ணா, கலைஞர், எம்ஜிஆர் ஆகியோருடன் நெருங்கிய தொடர்பு கொண்டிருந்தார். திமுகவின் மாவட்டச் செயலாளராகவும், கொங்கு மண்டல திராவிட இயக்கத் தலைவராகவும் இருந்தவர்.[]

பின்னர் இவர் தனது நண்பரான கவிஞர் கண்ணதாசனால் தயாரிப்பாளராகத் தமிழ்த் திரைப்படங்களுக்கு அறிமுகப்படுத்தப்பட்டார். இவர் ஆரம்பத்தில் கண்ணதாசனுடன் சேர்ந்து படங்களைத் தயாரித்தார். பின்னர் ஸ்ரீதர் இயக்கிய சுமைதாங்கி திரைப்படத்தினை தனியாகத் தயாரித்தார். இவர் தமிழ், தெலுங்கு, இந்தி ஆகிய மொழிகளில் பல்வேறு படங்களைத் தயாரித்து விநியோகம் செய்துள்ளார்.

அரசியல் வாழ்வு
--------------

கொங்கு வெள்ளாள கவுண்டர்கள் பேரவையின் நிறுவனர் தலைவர் கோவை செழியன் ஆவார்.[] இவர் 1971-ல் காங்கேயம் சட்டமன்றத் தேர்தலில் திராவிட முன்னேற்றக் கழகம் சார்பில் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். தமிழ்நாடு வேளாண்மைப் பல்கலைக்கழகத்தின் தேர்வுக் குழுத் தலைவராகவும் இருந்தார். இவரது வாழ்வின் பிற்பகுதியில் கொங்கு மண்டல மக்கள் மற்றும் கொங்கு வெள்ளாள கவுண்டர்களின் முன்னேற்றத்திற்காக அயராது உழைத்தார்.

வாழ்க்கையும் குடும்பமும்
------------------------

இவர் மார்ச் 14, 2000 அன்று இறந்தார். 2000ஆம் ஆண்டில் இவர் இறந்த பிறகு, கொங்கு வெள்ளாள கவுண்டர் பேரவை அவரது பிறந்தநாளில் திருப்பூர் மாவட்டம் காங்கேயம் அருகே குங்கருபாளையத்தில் நினைவகம் மற்றும் வளைவைக் கட்டினார். 
இவரது மரணத்தைத் தொடர்ந்து, இவரது மகன் கபிலன் திரைப்பட தயாரிப்பு நிறுவனத்தினை தொடர்ந்து நடத்தி வருகின்றார். இருப்பினும், 2000ஆம் ஆண்டில் தொடங்கப்பட்ட கார்த்திக் நடிப்பில் *ஒருவர் மனதில் ஒருவரடி* என்ற திரைப்படத் தயாரிப்பு நிறைவுபெறாமல் உள்ளது. கோவை செழியனின் மனைவி கமலம் செழியன் வயது முதிர்வு காரணமாக ஏப்ரல் 24, 2021 அன்று காலமானார்.

திரைப்படவியல்
-------------

* *சுமைதாங்கி* (1962)
* *ஊட்டி வரை உறவு* (1967)
* *குமரி க்கோட்டம்* (1971)
* *உழைக்கும் கரங்கள்* (1976)
* *சர்க்கசு ராமுடு* (1980)
* சந்தமாமா (1982)
* *ஆசா ஜோதி* (1984)
* *எனக்கு நானே நீதிபதி* (1986)
* *மௌனம் சம்மதம்* (1990)
* *அழகன்* (1991)
* *புதையல்* (1997)

மேற்கோள்கள்
-----------

1. ↑  1971 Tamil Nadu Legislative Assembly election
2. ↑  "வனக்காவலர்களை துப்பாக்கியால் சுட்ட கடத்தல்காரர்கள்". 14 March 2000.
3. ↑  "டோடோவின் ரஃப் நோட்டு — Tamil Kavithai -- தமிழ் கவிதைகள் - நூற்று கணக்கில்!". 13 May 2001 அன்று மூலம் பரணிடப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கோவை செழியன்
டூசியோவின் *மடோனா மற்றும் குழந்தை* டெம்பெரா ஓவியம், 1284, சியனா
**டெம்பரா** ( *Tempera* ), **முட்டை டெம்பரா** என்றும் அழைக்கப்படுவது ஒரு ஓவிய முறை ஆகும். இது வரையும் ஓவியத்தை வேகமாக உலர்த்தும் ஓவிய வகையாகும். இது தண்ணீரில் கரையக்கூடிய வண்ண நிறமிகளைக் கொண்டிருக்கும். பொதுவாக இதில் முட்டையின் மஞ்சள் கரு, வெள்ளைக் கரு போன்ற பசையுள்ள பொருள் கலக்கப்பட்டிருக்கும். முட்டைக் கருவைக் கலந்து வரையப்பட்ட ஓவியங்கள் பொதுவாக டெம்பெரா என குறிக்கப்படுகிறது. டெம்பெரா ஓவியங்கள் நீண்ட ஆயுள் கொண்டவை. கி.பி. முதல் நூற்றாண்டு கலத்திய இந்த ஓவிய உதாரணங்கள் இன்னும் உள்ளன. இது கி.பி. 1500 இல் நெய்யோவியம் வந்தபிறகு அதன் முக்கியத்துவத்தை இழந்தது.

தமிழ்நாட்டில் டெம்பரா ஓவிய முறை நாயக்கர் காலத்தில் அறிமுகம் ஆனது. சுண்ணாம்பு கொண்டு வெள்ளையடிக்கபட்ட சுவரில் இயற்கை வண்ண நீர்கலவையை முட்டையின் வெள்ளைக் கரு போன்ற ஏதாவது ஊடகத்தில் குழைத்து அதைக்கொண்டு ஓவியங்கள் வரையப்பட்டன. இதில் செந்தூரம், மஞ்சள், கறுப்பு, சிவப்பு, நீலம் போன்ற அடிப்படை வண்ணங்களே இதில் நேரடியாக மிகுதியாக பயன்படுத்தப்பட்டன. இந்த ஓவியங்கள் கூடுதல் மினுமிடுப்போடு தென்படும். தமிழ்நாட்டில் மண்டபங்கள் அரண்மனைகள் போன்றவற்றில் வரைய முட்டைக் கரு பயன்படுத்தபட்டன. ஆனால் கோயில் போன்ற இடங்களில் வரைய முட்டை பயன்படுத்தப்படவில்லை. இவ்வகை ஓவியங்கள் தமிழ்நாட்டின் சுசீந்திரம் தாணுமாலயன் கோயில், பத்மநாபபுரம் அரண்மனை, திருவட்டாறு ஆதிகேசவப் பெருமாள் கோவில் போன்ற இடங்களில் வரையப்பட்டுள்ளன. குறிப்பாக சுசீந்திரம் தாணுமாலயன் கோயிலின் ஏழுநிலை இராச கோபுரத்தின் உட்புற சுவர்களில் 156 அரிய ஓவியங்கள் உள்ளன.

குறிப்புக்கள்
-------------

1. ↑  எம். இராஜகுமார், ஈடு இணையற்ற இயற்கை வண்ண ஓவியங்கள், கட்டுரை, தினகரன் பொங்கல் மலர் 2016, பக்கம் 160-167
**கோல் விலங்கியல் அருங்காட்சியகம்** (*Cole Museum of Zoology*) வாசிப்பு பல்கலைக்கழகத்தில் (University of Reading) உயிரியல் அறிவியல் துறையின் ஒரு பகுதியாகும். இது பெர்சயர், இங்கிலாந்தின் பெர்சயர் நகரத்தில் உள்ள பல்கலைக்கழகத்தின் வொயிட்நைட்சு பூங்கா வளாகத்தில் அமைந்துள்ளது.

அருங்காட்சியகம்
---------------

விலங்கியல் பேராசிரியர் சே. கோல் என்பாரால் 20 ஆம் நூற்றாட்டின் தொடக்கத்தில் இங்குள்ளவை சேகரிக்கப்பட்டன. கோல் ஓய்வுபெற்ற பின்னர் டாக்டர் நெல்லீ பி. ஏல்சு (சேகரிப்புகளை வகைப்படுதியவர்) மற்றும் ஸ்டோன்மேன் இருவரும் 1907 முதல் 1939 வரை பராமரித்தனர். On Cole's death in 1959 இல் கோலின் மரணத்துக்குப் பின்னர் பல்கலைக்கழகம அவரது நூலகப் புத்தகங்களை விலைக்கு வாங்கி பல்கலைக்கழக நூலகத்தின் சிறப்புக் பகுதியில் வைத்தனர்.

இந்த அருங்காட்சியகத்தின் மறுசீரமைப்பு, மார்ச் 17, 2004 அன்று நிறைவு செய்யப்பட்டது. இங்குள்ள 4,000 மாதிரிகளில் ஏறத்தாழ 400 மாதிரிகள் எந்த நேரத்திலும் காண்பிக்கப்படும் வகையில் அமைக்கப்பட்டுள்ளன. 27 வரிசைகளில் மாதிரிகள் வரிசையாக்கம் செய்யப்பட்டன, இதனால் விலங்குகளின் பன்முகத்தன்மை பற்றிய முழுமையான தகவலை அளிக்கிறது. 
ஒரு ஆண் இந்திய வட்டரங்கு (சர்க்கசு) யானையின் எலும்புக்கூடு, 400 மீட்டர் முதுகெலும்பு கொண்டிருக்கும் மலைப்பாம்பின் எலும்புக்கூடு, மிகப்பெரிய சிலந்தியின் இறந்த உடல் மற்றும் ஒரு திமிங்கிலத்தின் எலும்புக்கூடு ஆகியவை அருங்காட்சியகத்தில் வைக்கப்பட்டுள்ளன.

மேற்கோள்கள்
-----------

1. ↑  Staff List - University of Reading Accessed 2014-18-08
2. ↑  Cole Museum of Zoology, Reading பரணிடப்பட்டது 2016-06-11 at the வந்தவழி இயந்திரம், Culture24, UK.

வெளியிணைப்புகள்
---------------

* Cole Museum of Zoology website
**எருத்தேன்பதி ஊராட்சி** அல்லது **எருத்தேன்பதி கிராம பஞ்சாயத்து** என்பது கேரளத்தின், பாலக்காடு மாவட்டத்தில் அமைந்துள்ள ஒரு கிரமாம பஞ்சாயத்து ஆகும். இந்த கிராமத்தின் பரப்பளவு 36.93 சதுர கி.மீ. ஆகும். இந்த பஞ்சாயத்தின் எல்லைகளாக அமைந்தவை. வடக்கு எல்லை வடகரப்பதி பஞ்சாயத்து, தெற்கு கொழிஞிசாம்பாறை. கிழக்கே, தமிழ்நாடு பொள்ளாச்சி தாலுகா மற்றும் மேற்கு அதே கொழிஞிசாம்பாறை பஞ்சாயத்து போன்றவை எல்லைகளாக அமைந்துள்ளன. எருத்தேன்பதி பஞ்சாயத்து என்பது மேற்குத் தொடர்ச்சி மலையில் நீலகிரி மலைக்கும் ஆனை மலைகளுக்கு இடையில் கடல் மட்டத்திலிருந்து 180 மீட்டர் உயரத்தில் அமைந்துள்ளது. இந்த கிராமம் பாலக்காட்டின் ஒரு முக்கிய பகுதியாகும் .

வார்டுகள்.
----------

குறிப்பு.
---------

* பரணிடப்பட்டது 2019-09-02 at the வந்தவழி இயந்திரம்
* பரணிடப்பட்டது 2016-11-10 at the வந்தவழி இயந்திரம்
* மக்கள் தொகை கணக்கெடுப்பு தரவு 2001.

மேலும் காண்க.
-------------

* கேரள கிராம பஞ்சாயத்துகளின் பட்டியல்

வெளிப்புற இணைப்புகள்.
---------------------

* எருத்தேன்பதி கிராம பஞ்சாயத்து பரணிடப்பட்டது 2019-12-26 at the வந்தவழி இயந்திரம்
இயேசுவைச் சிலுவையில் அறையுங்கால் மேரி மாதா அழுவதனைக் காட்டும் 1672 சிற்பம் (*Entombment of Christ*).
**துயரம்** அல்லது **துக்கம்** (sorrow or sadness) என்பது ஒரு வகை வலியினால் வரும் சோகமான உணர்ச்சியாகும். இது ஒரு தோல்வி, நட்டம், இயலாமை, சோகம், என்பன ஏற்படும் போது வரும் உணர்வு. ஈடு செய்ய முடியாத இழப்பினால் ஏற்படக்கூடிய துன்பம், துக்கம் எனப்படும். அவ்வாறே ஈடு செய்யக்கூடிய இழப்பால் ஏற்படும் துன்பம், சோகம் எனப்படும்.

மகனை இழந்தால் அது புத்திர ’சோகம்’. கணவனை இழந்தால் அந்நாளைய நடைமுறைப்படி மறுமணத்தடை பெண்களுக்கு இருந்ததால் அது அவர்களுக்குத் ’துயரம்’.

மனித நடவடிக்கைகள்
-----------------

துக்கம் என்பது மனிதரின் பால் எக்மேன் (Paul Ekman) தொகுத்தளித்த 6 அடிப்படையான உணர்வுகளில ஒன்று ஆகும். மற்றவை இன்பம், கோபம், ஆச்சரியம், பயம், வெறுப்பு ஆகும்.

துக்கம் வருங்கால் மனிதர்கள் பின்தொகுத்தவற்றில் ஒன்றோ பலவோ செய்யக்கூடும்:

1. அமைதியாக யாரிடமும் பேசாதிருப்பர்
2. தனிமையை நாடுவர்
3. சோம்பலாக இளைப்பாற முடிவெடுப்பர்
4. அழவும் செய்வர்

வேறு பெயர்கள்
-------------

1. துக்கம்
2. வருத்தம்
3. சோகம்

உசாத்துணை
---------

விக்கிமீடியா பொதுவகத்தில்,  
 ***Sorrow***   
என்பதின் ஊடகங்கள் உள்ளன. 


1. ↑  Daniel Goleman, *Emotional Intelligence* (London 1996) p. 271
2. ↑  Jellesma F.C. & Vingerhoets A.J.J.M. (2012). *Sex Roles* (Vol. 67, Iss. 7, pp. 412-421). Heidelberg, Germany: Springer

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |